ભારતીય રેલવેના અધિકારીઓના જણાવ્યાનુસાર, આ સ્પેશિયલ ટ્રેન રાજ્ય સરકારના અનુરોધ પર શરૂ કરવામાં આવી છે અને તેની શરૂઆત શનિવારે સવારે સાબરમતી રેલવે સ્ટેશનથી થશે. ત્યાર બાદ આ ટ્રેનમાં બુકિંગ કરાવનારા ટૂરિસ્ટ ગુજરાતના આણંદ, વડોદરા, ભરૂચ અને સુરતથી આ ટ્રેનમાં સવાર થઈ શકે છે. ત્યાર બાદ આ ટ્રેન સૌથી પહેલા વર્ધા પહોંચશે, જ્યાં પર્યટકોને સેવાગ્રામ આશ્રમ લઈ જવામાં આવશે. અહીં પર્યટકો ગાંધીજી સાથે જોડાયેલી યાદો તાજી કરી શકશે. ત્યાર બાદ આ ટ્રેન મુસાફરોને લઈને બેતિયા, મોતિહારી, ગયા, વારાણસી અને ત્યાર બાદ અલાહાબાદ પણ જશે. ત્યાર બાદ અલાહાબાદથી આ ટ્રેન પાછી રવાના થશે અને એ જ રીતે ભરૂચ, સુરત થઈ સાબરમતી પરત ફરશે.